आज कुमारस्वामी और कांग्रेस जनता के जनादेश को बदलकर काफी खुश हैं और वो खुश हैं कि जनता के जनादेश को बदलकर वो गठबंधन की सरकार बना सकते हैं। राजनीतिक शक्ति के लिए ललायित कुमारस्वामी अभी तक ये नहीं समझ पा रहे हैं कि उन्होंने क्या किया है। कुछ समय के लाभ के लिए वो अपने उस समर्थन को भी खोने जा रहे हैं जिससे उनका राजनीतिक अस्तित्व जुड़ा है। 2019 के आम चुनावों के लिए समय बहुत कम बचा है और ऐसे में जेडीएस के लिए जवाब देना मुश्किल होगा कि उन्होंने कर्नाटक के लोगों खासकर वोक्कालिगा के लोगों को क्यों धोखा दिया। बीजेपी बहुमत साबित करने में विफल रही है, लेकिन आने वाले 2019 के चुनावों में बीजेपी जेडीएस और कांग्रेस का सफाया कर देगी। लिंगायत पहले ही बीजेपी के पक्ष में हैं और वोक्कालिगा कांग्रेस और जेडीएस दोनों से नाराज है ऐसे में कर्नाटक में होने वाले आम चुनावों में इससे बीजेपी को लाभ हो सकता है।